
Naslov: Dan izgnancev na gradu Rajhenburg
Napoved za voditelja:

Danes v Sloveniji obeležujemo dan izgnancev. Zato je Društvo izgnancev Slovenije 1941-1945 že pred dnevi pripravilo niz prireditev - v Ljubljani, Mariboru, Trbovljah, Slovenski Bistrici, danes pa še v največjem zbirnem taborišču za izgon Slovencev v Brestanici. Kot je znano, je bilo med drugo svetovno vojno izgnanih kar 60 tisoč Slovencev, v nemška izgnanska taborišča 45.000 Slovencev, 35.000 v italijanska, na Hrvaško 10.000, v Srbijo 7.500 in na Madžarsko 2.500.
T- Iz Brestanice GORAN ROVAN /

X- Snemalec in montažer Jože Hartman /

Kljub temu, da letos ni bilo proslave ob današnjem dnevu izgnancev, se je dneva odprtih vrat na gradu Rajhenburg, kjer je bilo naše največje zbirno taborišče, od koder je šlo v izgnanstvo 45 tisoč ljudi, udeležilo veliko izgnanih in njihovih potomcev. Seveda brez obujanja spominov ni šlo.
T- IVANA MOLAN /
»Vse so mi v spominu, ko smo šli od doma, ko so nas strpal na tiste tovornjake, ko so tuki nas pripeljal, v tiste slame, mraz, zebl nas, strah, ka nismo vedel kam gremo, kaj se bo z nami zgodil.«
T- FRANČIŠKA MEJAŠ (MARTINČIČ) /
»Mi smo bili izgnani, dve leti sem bila stara, takrat ko smo šli, smo bili tukaj, v taborišču v Nemčijo.« 
T- VERONIKA ŠTEFANČIČ (CIRNSKI) /
»Znate, da mi drhti srce, ke je moja mama šla in moj brat jemo pet mescov, evo več su vsi osim mene i sestre smo še žive.«
Izgnanci so v zadnjih letih v Brestanici obnovili del nekdanjih hlevov, v katerih je bil zbirni center, da bi prikazali, v kakšnih razmerah so doživljajo svoj izgon.
T- LOJZE RUPAR /
»Imam priložnost, da slišim marsikaj tisto,kar se je takrat dogajalo. Sam se ne spomnim, ker sem bil še premejhen, pa sem tud bil tu kot dojenček. Medtem ko tisti, ki so bili starejši se tega spomnijo in prvo kar je, se zakopijo v slamo, jo stisnejo, poljubijo, ne, tu smo ležal in seveda podoživljajo tiste težke trenutke.«
Po obnovi v gradu Rajhenburg v njem še ni postavljena muzejska zbirka o izgnanstvu na Slovenskem, odprta bo oktobra.
T- IRENA FURST /
X- Muzej novejše zgodovine enota Brestanica /

»To bo zopet kompleksen prikaz izgona Slovencev v času druge svetovne vojne. Bo na nekoliko drugačen način predstavljena, kot je bila razstava dr. Toneta Ferenca, kajti tu bomo uporabili nove muzejske pristope.«
So pa posavski izgnanci letos posneli dokumentaren film, v katerem so zbrali številna pričevanja še živečih in jih s tem zapisali v trajen spomin in opomin. 
